Document ID: 32011R0383

REGULAMENTUL DE PUNERE ÎN APLICARE (UE) NR. 383/2011 AL COMISIEI
din 18 aprilie 2011
de modificare a Regulamentului (CE) nr. 194/2008 al Consiliului de reînnoire și de întărire a măsurilor restrictive instituite împotriva Birmaniei/Myanmar
(Text cu relevanță pentru SEE)
COMISIA EUROPEANĂ
având în vedere Tratatul privind funcționarea Uniunii Europene,
având în vedere Regulamentul (CE) nr. 194/2008 al Consiliului din 25 februarie 2008 de reînnoire și de întărire a măsurilor restrictive instituite împotriva Birmaniei/Myanmar și de abrogare a Regulamentului (CE) nr. 817/2006 (1), în special articolul 18 alineatul (1) litera (b),
întrucât:
(1)
Anexa V la Regulamentul (CE) nr. 194/2008 enumeră entitățile care fac obiectul unor restricții privind exportul, finanțarea și investițiile în temeiul regulamentului menționat anterior.
(2)
Anexa VI la Regulamentul (CE) nr. 194/2008 enumeră persoanele, grupurile și entitățile cărora li se aplică înghețarea fondurilor și a resurselor economice în temeiul regulamentului menționat anterior.
(3)
Anexa VII la Regulamentul (CE) nr. 194/2008 enumeră întreprinderile aflate în proprietatea sau controlate de guvernul Birmaniei/Myanmar sau de membri ai acestuia sau de persoane asociate cu aceștia, care fac obiectul unor restricții privind investițiile în temeiul regulamentului menționat anterior.
(4)
Decizia (UE) nr. 2011/239/PESC (2) a Consiliului înlocuiește anexele I, II și III la Decizia 2010/232/PESC a Consiliului din 26 aprilie 2010 (3), care prezintă lista întreprinderilor menționate la articolul 3 alineatul (2) litera (b), la articolul 5 și la articolul 14 din decizia menționată anterior, lista persoanelor fizice și juridice menționate la articolele 9, 10 și 13 din decizia menționată anterior și lista întreprinderilor menționate la articolele 10 și 14 din decizia menționată anterior. Regulamentul (CE) nr. 194/2008 pune in aplicare Decizia 2010/232/PESC a Consiliului în măsura în care este necesar să se acționeze la nivelul Uniunii. Prin urmare, anexele V, VI și VII la Regulamentul (CE) nr. 194/2008 ar trebui modificate în consecință.
(5)
În cazul persoanelor identificate în anexa IV la Decizia 2011/239/PESC a Consiliului, efectele enumerării acestora în anexa II la aceeași decizie sunt suspendate. Prin urmare, nu este oportun să se includă numele acestora în anexa VI la Regulamentul (CE) nr. 194/2008.
(6)
Pentru a se asigura faptul că măsurile prevăzute în prezentul regulament sunt eficace, prezentul regulament ar trebui să intre în vigoare la data publicării,
ADOPTĂ PREZENTUL REGULAMENT:
Articolul 1
1. Anexa V la Regulamentul (CE) nr. 194/2008 se înlocuiește cu textul din anexa I la prezentul regulament.
2. Anexa VI la Regulamentul (CE) nr. 194/2008 se înlocuiește cu textul din anexa II la prezentul regulament.
3. Anexa VII la Regulamentul (CE) nr. 194/2008 se înlocuiește cu textul din anexa III la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 aprilie 2011.

Labels: 18
3
5
11